kto je vlastníkom vodomerov a kto zodpovedá za ich montáž?
o zapojenie a overovanie meračov sa stará správca alebo spoločenstvo vlastníkov bytov. vlastníci rozhodujú o type vodomerov a preberajú zodpovednosť za jeho funkčnosť a technický stav. väčšinou ich hradia z fondu údržby a opráv a tým sa stávajú ich majiteľmi. vodomery v bytoch aj v spoločných priestoroch je preto vhodné pravidelne kontrolovať a poruchu okamžite hlásiť správcovi.
v súčasnosti sa za presné považujú vodomery tzv. ultrazvukovej alebo suchobežnej konštrukcie s možnosťou diaľkového odpočtu a zberu dát. vodomery sa v zmysle legislatívy musia meniť každých 5 rokov. hovorí o tom vyhláška č. 161/2019 o meradlách a metrologickej kontrole, ktorej prijatím sa zjednotila doba overovania, aby bolo zabezpečené, že merajú presne a bez chýb.